**LAZDIJŲ RAJONO SAVIVALDYBĖS TARYBOS SPRENDIMO**

1. **„DĖL LAZDIJŲ RAJONO SAVIVADYBĖS GARBĖS PILIEČIO VARDO SUTEIKIMO JUOZUI MEGELINSKUI“ PROJEKTO**

**AIŠKINAMASIS RAŠTAS**

2022-05-16

 Lazdijų rajono savivaldybės tarybos sprendimo „Dėl Lazdijų rajono savivadybės garbės piliečio vardo suteikimo Juozui Megelinskui” projektas parengtas vadovaujantis Lietuvos Respublikos vietos savivaldos įstatymo 16 straipsnio 2 dalies 45 punktu, Lazdijų rajono savivaldybės garbės piliečio vardo suteikimo nuostatų, patvirtintų Lazdijų rajono savivaldybės tarybos 2022 m. kovo 25 d. sprendimu [Nr. 5TS-993](http://dvs.lazdijai.lt:8008/document/63302) „Dėl Lazdijų rajono savivaldybės garbės piliečio vardo suteikimo nuostatų patvirtinimo“, 23, 25 punktais ir atsižvelgus į Lazdijų rajono savivaldybės mero 2022 m. gegužės 16 d. potvarkį Nr. 7V-29 „Dėl Lazdijų rajono savivaldybės tarybai teikiamos kandidatūros Lazdijų rajono savivaldybės garbės piliečio vardui suteikti“.

Siūlymai dėl Lazdijų rajono savivaldybės Garbės piliečio vardo suteikimo buvo pateikti Lazdijų rajono savivaldybės merei Ausmai Miškinienei, viešai paskelbus teikti kandidatus Garbės piliečio vardui suteikti Lazdijų rajono savivaldybės interneto svetainėje. Gauti dokumentai yra registruoti ir saugomi Lazdijų rajono savivaldybės dokumentų valdymo sistemoje. Siūlant kandidatą Garbės piliečio vardui suteikti, turėjo būti pateikti šie dokumentai: teikėjo prašymas (laisva forma), siūlomo kandidato gyvenimo aprašymas ir siūlomo kandidato darbų ir nuopelnų Lazdijų rajono savivaldybei aprašymas, turimų ankstesnių apdovanojimų ir įvertinimų (nurodomi metai) sąrašas. Komisija įvertino pateiktus siūlymus, apibendrino ir priėmė sprendimą dėl siūlymo teikimo Lazdijų rajono savivaldybės merui dėl Garbės piliečio vardo suteikimo.

Komisija pateikė siūlymą Lazdijų rajono savivaldybės merui dėl Lazdijų rajono savivaldybės garbės piliečio vardo suteikimo Juozui Megelinskui.

**Sprendimo projekto tikslas** – suteikti Lazdijų rajono savivaldybės garbės piliečio vardą Juozui Megelinskui. Pavesti Lazdijų rajono savivaldybės merui įteikti Lazdijų rajono savivaldybės garbės piliečiui Lazdijų rajono savivaldybės garbės piliečio ženklą ir liudijimą.

**Neigiamų pasekmių nenumatoma.**

**Parengtas sprendimo projektas neprieštarauja galiojantiems teisės aktams.**

**Dėl sprendimo projekto pastabų ir pasiūlymų negauta.**

Sprendimo projektą parengė Lazdijų rajono savivaldybės administracijos Švietimo, kultūros ir sporto skyriaus vyr. specialistė Auksė Stirbienė.

Vyr. specialistė Auksė Stirbienė